**מכרז מרכזי מספר 6-2018 לרכישה, אספקה והתקנת ציוד תקשורת פסיבי (להלן: "המכרז")**

1. מינהל הרכש הממשלתי באגף החשב הכללי, משרד האוצר (להלן: "**עורך המכרז**"), יוצא במכרז לרכישה, אספקה והתקנת ציוד תקשורת פסיבי וכן ביצוע עבודות תשתית בתחום הפסיבי עבור משרדי הממשלה והגופים הנלווים, בכל רחבי הארץ.
2. במכרז ייבחרו שני ספקים זוכים, אשר כל אחד מהם יספק את כלל הציוד והשירותים המבוקשים לאשכול משרדים, בהתאם לאשכולות המשרדים המפורטים במסמכי המכרז. בנוסף לשני הספקים הזוכים, ייבחר ספק זוכה שלישי לצורך השתתפות בתיחורים לפרויקטים רבי היקף. כמו כן, עורך המכרז רשאי להכריז על הזוכה המשני, או על מציע אחר, ככשיר שני, הכל בהתאם למנגנון הזכייה המפורט במסמכי המכרז.
3. להלן עיקרי השירותים המבוקשים במסגרת המכרז: תכנון מפורט באתר המזמין של תשתיות ציוד פסיבי, סיוע באפיון תכנון טרום הזמנה, אספקת הציוד הפסיבי למזמינים, התקנה ואינטגרציה של כל מערכות הציוד הפסיבי הנדרשים בכל פרויקט, מסירת תיעוד מלא על כל ההתקנה ובהתאם לתקינה הנדרשת, התקנת מערכות התקשורת השונות והטמעתן, מתן שירותי RMA עבור ציוד פסיבי, ביצוע עבודות תשתית ובינוי הנדרשים לצורך התקנת הציוד הפסיבי, מתן שירותי תחזוקה למערכות השונות שיותקנו לפי דרישת המשרדים, ביצוע תוספות ושינויים בהתקנות הציוד (ללא הספקת פריטי הציוד עצמו).
4. המכרז יערך בשני שלבים, כמפורט במסמכי המכרז.
5. תקופת הרכש הינה ל-36 חודשים ממועד החתימה על הסכם ההתקשרות של עורך המכרז עם המציע הזוכה. לעורך המכרז שמורה האופציה להאריך תקופה זו במספר תקופות שלא יעלו על 36 חודשים נוספים, בתנאים זהים.
6. תקופת השירות למתן שירותי אחריות ותחזוקה לציוד נשוא המכרז הינה ל-6 שנים מיום התקנת המערכת אצל המשרד המזמין, וזאת אף אם תמה תקופת הרכש.
7. עורך המכרז אינו מתחייב לבחור בהצעה כלשהי, והוא יהיה רשאי לבטל את המכרז כולו או חלקו, או לדחותו מסיבות תקציביות, ארגוניות או מכל סיבה אחרת לפי שיקול דעתו הבלעדי.
8. תנאים מוקדמים להשתתפות במכרז (תנאי סף):
   1. המציע הינו תאגיד הרשום בישראל כדין. מובהר כי היה והמציע הינו שותפות, על השותפות להיות רשומה כדין.
   2. המציע עומד בהוראות חוק עסקאות גופים ציבוריים, התשל"ו- 1976 (להלן: "חוק עסקאות גופים ציבוריים"). להוכחת עמידתו בדרישות אלו על המציע להגיש את כל האישורים הנדרשים בחוק.
   3. המציע הנו בעל רשיון מיוחד לביצוע פעולות בזק ומתן שירותי בזק - נס"ר בהתאם לדרישות חוק התקשורת (בזק ושידורים), התשמ"ב – 1982.
   4. המציע אינו מחזיק או מוחזק על ידי מציע אחר במכרז (החזקה לעניין זה – החזקה במישרין או בעקיפין ב-25% או יותר מאמצעי שליטה, כהגדרתו בחוק ניירות ערך, התשכ"ח-1968), וגורם אחד אינו מחזיק ב-25% או יותר בשני מציעים. כמו כן, המציע אינו קבלן משנה של מציע אחר במכרז, בקשר עם ביצוע השירותים במכרז זה (עם זאת, לאחר הזכייה מציע זוכה יוכל להתקשר עם מציע שלא זכה לצורך שירותי קבלנות משנה).
   5. נציגי המציע השתתפו בכנס המציעים בהתאם לאמור במסמכי המכרז בסעיף ‏11 להלן.
   6. המציע עוסק במתן שירותי אספקה והתקנה של תשתיות תקשורת פסיבית, ברצף, החל מיום 1.1.2015, או מוקדם יותר.
   7. במהלך התקופה שהחלה ביום 1.6.2015, ביצע המציע לפחות 10 פרויקטים בישראל של אספקה והתקנה של תשתיות תקשורת פסיבית לרשתות תקשורת נתונים, בהיקף של לפחות 1,000 נקודות בכל פרויקט (להוכחת העמידה בתנאי זה יש לצרף את שמות הלקוחות ופרטיהם).
   8. במהלך התקופה שהחלה ביום 1.6.2015, ביצע המציע לפחות 5 פרויקטים בישראל של אספקה והתקנה של תשתיות תקשורת פסיבית לחדרי תקשורת בהיקף של 10 מסדי תקשורת לפחות בכל פרויקט (להוכחת העמידה בתנאי זה יש לצרף את שמות הלקוחות ופרטיהם).
   9. במהלך התקופה שהחלה ביום 1.6.2015, ביצע המציע לפחות 3 פרויקטים בישראל של אספקה והתקנה של תשתיות תקשורת פסיבית לחדרי שרתים בהיקף של 30 מסדים לפחות בכל פרויקט (להוכחת העמידה בתנאי זה יש לצרף את שמות הלקוחות ופרטיהם).
   10. יובהר כי אין מניעה להשתמש בפרויקט אחד לצורך הוכחת העמידה בשניים הוא יותר מתנאי הניסיון המנויים בסעיפים ‏8.7 עד ‏8.9 לעיל, ככל שהדבר מתאפשר.
   11. המציע מעסיק בהיקף העסקה של 100% משרה, לפחות 5 טכנאי שירות שלהם הסמכת יצרן מאחד היצרנים להם נדרש לספק הצהרת יצרן. להוכחת העמידה בתנאי זה על המציע להגיש בהצעתו רשימה שמית, הכוללת מס' ת.ז של הטכנאים המועסקים על ידו וההסמכות הקיימות לכל טכנאי מכל יצרן.
   12. במהלך השנים 2015 ועד 2017 ביצע המציע בישראל, במצטבר, פרויקטים בתחום תשתיות תקשורת פסיבית בהיקף של לפחות 40 מיליון ש"ח.
   13. למציע 3 לקוחות בישראל אשר רכשו ממנו, כל אחד בנפרד, במהלך השנים 2015 עד 2017 במצטבר, מערכות ושירותים בתחום הציוד הפסיבי, בהיקף של לפחות 3 מליון ש"ח כל לקוח.
   14. המציע רשאי להעסיק לצורך מתן השירותים קבלני משנה אשר עומדים בתנאים הבאים:
       1. לקבלן המשנה נסיון של לפחות שנתיים קודם למועד הגשת ההצעות (או לתחילת העבודה באם הקבלן יצורף לאחר קביעת הזוכה) בהתקנת תשתיות תקשורת פסיבית ותקשורת נתונים.
       2. על כל המתקינים והטכנאים המועסקים על ידי קבלן המשנה להיות בעל נסיון של 6 חודשים לפחות בתחומים הרלבנטים לסוג השירות שהוא יעניק במסגרת המכרז.
       3. יובהר, כי דרישות אילו יחולו גם על קבלני משנה שיצורפו לאחר בחירת הזוכה.
   15. על היצרנים המוצעים על ידי המציע בקטגוריות הבאות בלבד:

| **סוג הפריט** | **מספר הקטגוריה בכתב הכמויות** |
| --- | --- |
| כבלי נחושת להעברת נתונים (Data) וטלפוניה, לרבות שקעי קצה ומחברי RJ45 | 1 |
| כבלים ואביזרים אופטים להעברת נתונים (Data) | 2 |
| מסדים לשרתים ו/או תקשורת | 3 |
| אביזרי חשמל ומערכות אל פסק בהספק של עד 10KVA | 5 |

לעמוד בדרישות מפורטות להלן:

* 1. היצרן עוסק בפיתוח, ייצור ומכירת ציוד בקטגוריות המוצרים המצוינות בטבלה להלן, בשם המותג המוצע בהצעת המציע, ובמהלך השנים 2015, 2016 ו-2017 מכר ציוד בקטגוריות הבאות, במצטבר, בהיקף שלא יירד מהאמור בטבלה להלן:

|  |  |
| --- | --- |
| **סוג הפריטים** | **היקף מכירות מינימלי נדרש (מיליוני דולר ארה"ב)** |
| כבלי נחושת להעברת נתונים (Data) | 50 |
| כבלים אופטים להעברת נתונים (Data) | 50 |
| שקעי קצה ומחברי RJ45 | 6 |
| מסדים עבור שרתים ו/או מערכות תקשורת, לרבות אביזריהם | 15 |
| מערכות אלפסק בהספק של עד 10KVA | 5 |

* 1. היצרן מתחייב לתת את מלוא הגיבוי למציע בארץ, להמשיך ולספק את השירותים המבוקשים, לספק חלקי חילוף ועדכונים טכנולוגים במהלך כל תקופת הרכש והשירות, ולסייע בשמירת הרציפות במתן האחריות לציוד מתוצרתו. במקרה בו יבצר מהמציע להמשיך לתת את השירותים המבוקשים – יהיה היצרן מחויב לסייע בהעברת השירותים המבוקשים לספק חדש שייבחר.
  2. לא נדרשת הגשת ערבות בשלב הגשת ההצעות. ערבות תידרש כתנאי להכרזת המציע כמציע מאושר לשלב ב' של המכרז - התיחור הדינמי המקוון, כאמור במסמכי המכרז.

1. את מסמכי המכרז ניתן להוריד ללא תשלום מאתר מינהל הרכש בכתובת: <https://www.mr.gov.il/CentralTenders/network/Pages/6-2018.aspx> - **לכל המאוחר עד יום 23.8.2018.**
2. איש הקשר למכרז זה הינו מר דורון רותם, דוא"ל: [Ct\_6\_2018@mof.gov.il](mailto:Ct_6_2018@mof.gov.il).
3. כנס המציעים יתקיים ביום 4.9.2018 בשעה 10:00, במיקום אשר יפורסם במסמכי המכרז.
4. שאלות הבהרה יש להגיש לא יאוחר מיום 25.10.2018 בשעה 16:00, בהתאם למפורט במסמכי המכרז.
5. הצעות למכרז תוגשנה במעטפות/אריזות סגורות ללא שום סימני זיהוי של המציע, והן יסומנו בהתאם למפורט במסמכי המכרז. המעטפות/אריזות תוכנסנה לתיבת המכרזים שבמינהל הרכש הממשלתי ברחוב נתנאל לורך 1, קומת כניסה, ירושלים.
6. המועד האחרון להגשת הצעות הינו לא יאוחר מיום 19.12.2018 בשעה 16:00.
7. יודגש, כי במקרה של אי התאמה בין התנאים המפורטים לעיל לבין הרשום במסמכי המכרז, יקבעו מסמכי המכרז.